[117] «Йа АллахI! Ша-болу хастам бу Хьуна! Йа АллахI! Ахь дIахецнарг сацо стаг вац, Ахь сацийнарг дIахеца стаг а вац, Ахь тилийнарг нисван стаг а вац, Ахь нисвинарг тило стаг а вац, Ахь духатоьхнарг дала стаг а вац, Ахь делларг духатоха стаг а вац, Ахь генадаьккхинарг герга дало стаг а вац, Ахь герга далийнарг генадаккха стаг а вац. Йа АллахI! Хьайн беркаташ делха де Ахь тхуна тIе, Хьайн къинхетам а, Хьайн комаьршалла а, Хьайн рицкъ а делха де Ахь тхуна тIе. Йа АллахI! Ас цкъа а хедар доцу, дIадер доцу, лаьттар долун ниIмат доьху Хьоьга. Йа АллахI! Массо нехан Хьоьгахь хьашт хир долчу дийнахь ниIмат доьху ас Хьоьга, кехрам хир болчу дийнахь маршо а йоьху ас Хьоьга. Йа АллахI! Хьоьца ларлуш ву со Ахь тхуна деллачун вонах а, Ахь тхуна ца луш сацийначун вонах а. Йа АллахI! Хьайх тешар марзде Ахь тхуна, тхан дегнаш чохь хазде Ахь иза; керстаналла а, муьтIахь ца хилар а, Iесалла а безам боцуш де Ахь тхуна, нийсачу кхетам тIехь а хилийта Ахь тхо. Йа АллахI! Тхан далар бусалба долуш де Ахь, тхан дендар а бусалба долуш де Ахь, тхо дикчу нахах дIа а тоха Ахь, сийсаз дина а доцуш, питана хилла а доцуш. Йа АллахI! Хьайн элчанаш харц а беш, Хьан новкъа тIера адамаш дIа а дерзош болу керстанаш хIаллак бе Ахь, царна тIехь Хьайн таIзар а, Iазап а де Ахь. Йа АллахI! Айхьа шайга Жайна делла хилла болу керста-нах хIаллак бе Ахь, хIай бакъонан Дела, сан доIийна жоп ло Ахь».